钦定古今图书集成/明伦汇编/宫闱典/第013卷 > 日知录 > 《淳熙十二年加上太上皇帝太上皇后尊号乐章十一首》同前
## 钦定古今图书集成/明伦汇编/宫闱典/第013卷 > 日知录 > 《淳熙十二年加上太上皇帝太上皇后尊号乐章十一首》同前

大庆殿发册宝降殿，《正安》

“维天盖高，维地克承。”父尊母亲，天地难名。疆宇广大，
建号“安荣。衍登寿嘏，阐绎皇明。”

中书令、侍中奉太上皇帝册宝、太上皇后册宝诣殿下，用《正安》

二仪同尊，两耀齐光。巍巍煌煌，丕显亦彰。“实茂号荣，
《玉振》金相。于万斯年，既寿且昌。”

皇帝奉太上皇帝册宝授太傅。〈太上皇后册宝同。〉

我尊我亲，承天之祉。寿名兼美，家国咸喜。公傅秉礼，
宝册有炜。惟千万祀，令闻不已。

册宝出门正安

羽卫有严。宝书有辉。昭衍尊名。铺张上仪。出其端闱。
由于康逵。比屋延瞻。歌之舞之。

德寿宫册宝入殿门，《正安》

南山之巩，皇寿无穷。太极之尊，皇名是崇。奉玆宝册，
于皇之宫。皇则受之，于昭盛容。

太上皇帝出宫升御坐，《乾安》〈降坐同。〉

“圣明太上天子有尊。”玉坐，高拱慈颜。《睟温》震禁嘉承，
朝弁昈分。盛礼缛典，邃古未闻。

太傅、中书令、侍中奉太上皇帝册宝升殿，用《圣安》

天锡伊嘏，地效其珍。诞作宝典，奉于尊亲。尔公尔相，
尔恭尔寅。协举令仪，遹臻厥成。

太傅、中书令、侍中奉太上皇后册宝升殿，用《圣安》

《坤》载有元，乾行是顺。施生万汇，厥德弥盛。翼翼母道，
赞我皇训。相维群公，奉典斯敬。

皇帝从太上皇后册宝诣宫中，用《正安》

大矣母慈，德备且纯。思古齐敬，佐我皇文。明章茂典，
金玉其音。帝亲奉之，以翼以钦。

太上皇后出阁升御坐，用《坤安》〈降坐同。〉

天相慈皇，庆臻壸闱。徽柔内修，寿与天齐。既承皇欢，
载觌母仪。懿典鸿名，永绥多祺。

内侍举太上皇后册宝诣读册宝位，用《圣安》

有美英瑶，于昭祥金。为策为章，并著徽音。德圣而尊备举弥文。亿载万年，永辅尧勋。